15.4.11 ELÄMÄNKATSOMUSTIETO 7.-9.lk

”Elämänkatsomustiedon opetuksen ydintehtävänä on edistää oppilaiden kykyä etsiä hyvää elämää. Elämänkatsomustiedossa ihmiset ymmärretään kulttuuriaan uusintavina ja luovina toimijoina, jotka kokevat ja tuottavat merkityksiä keskinäisessä toiminnassaan ja kanssakäymisissä ympäröivän maailman kanssa. Katsomuksia, inhimillisiä käytäntöjä ja niitä koskevia merkityksiä pidetään yksilöiden, yhteisöjen ja kulttuuriperinnön vuorovaikutuksen tuloksina. Elämänkatsomustiedossa painotetaan ihmisten kykyä vaikuttaa aktiivisesti omaan ajatteluunsa ja toimintaansa. Tämä koskee myös oppilaiden opiskelua ja oppimista. Siksi on keskeistä sovittaa opetukseen ja opiskeluun oppilaan oma ajattelu- ja kokemusmaailma.

Elämänkatsomustiedon opetuksen tehtävänä on kehittää oppilaiden valmiuksia kasvaa itsenäiseksi, suvaitsevaiseksi, vastuulliseksi ja arvostelukykyiseksi yhteisönsä jäseneksi. Tavoitteena on täysivaltainen demokraattinen kansalaisuus globalisoituvassa ja nopeasti muuttuvassa maailmassa. Tämä edellyttää elämänkatsomustiedon opetukselta monipuolisen katsomuksellisen ja kulttuurisen yleissivistyksen kartuttamisen lisäksi eettisen ja kriittisen ajattelu- ja toimintakyvyn sekä oppimisen taitojen kehittämistä. Elämänkatsomustiedossa kriittinen ajattelu ymmärretään perusteita etsivänä, asiayhteydet hahmottavana ja tilannetajuisena sekä itseään korjaavana. Siihen liittyy avoin ja pohdiskeleva asenne.

Elämänkatsomustieto tukee laaja-alaisen osaamisen kehittymistä, erityisesti ajattelun ja oppimaan oppimisen taitoja, kulttuurisen osaamisen, vuorovaikutuksen ja ilmaisun taitoja, itsestä huolehtimista ja arjentaitoja sekä osallistumista, vaikuttamista ja vastuullisuutta.

**Vuosiluokilla 7-9** elämänkatsomustiedon opetuksen erityisenä tehtävänä on kasvattaa oppilaiden kykyä oman tulevaisuutensa hahmottamiseen ja suunnittelemiseen. Oppilaiden identiteetin ja elämänkatsomuksen rakentamisen tukemisessa otetaan erityisesti huomioon yleissivistävän tietoperustan laajentaminen sekä oppilaiden omakohtaiset valinnat perusopetuksen jälkeen. Oppilaita tuetaan omakohtaisten hyvän elämän mallien löytämisessä.

**Elämänkatsomustiedon tavoitteisiin liittyvät keskeiset sisältöalueet vuosiluokilla 7-9**

Sisällöt valitaan siten, että ne tukevat tavoitteiden saavuttamista ja hyödyntävät paikallisia mahdollisuuksia. Sisältöalueista muodostetaan kokonaisuuksia eri vuosiluokille. Sisältöjen valinnassa pyrkimys yleissivistävään tietoon yhdistetään oppilaiden kokemusmaailmaan ja identiteetin ja elämänkatsomuksen etsintään. Olennaista on löytää sisältöjä, joiden kanssa työskenteleminen antaa oppilaalle mahdollisuuden rakentaa tiedosta ja omakohtaisesta pohdinnasta katsomuksellista arvostelukykyä.

**S1 Katsomus ja kulttuuri:** Perehdytään maailmankuvan ja maailmankatsomuksen käsitteisiin. Käydään oppilaan elämänkatsomuksen ja identiteetin rakentamista tukevia keskusteluja. Perehdytään Unescon suojelemaan maailman kulttuuri- ja luonnonperintöön ja seurataan kulttuurin ilmenemistä muun muassa mediassa ja taiteessa. Perehdytään teistisiin ja ateistisiin katsomuksiin nykymaailmassa, esimerkiksi sekulaariin humanismiin, kristinuskoon ja islamiin. Tutustutaan valittuihin katsomusten historian ja niiden kohtaamisen käänteisiin sekä arvioidaan katsomusvapauden ja yhdenvertaisuuden toteutumista erilaisissa yhteiskunnissa.

**S2 Etiikan perusteita:** Tutustutaan etiikan peruskysymyksiin ja pääsuuntiin. Pohditaan hyvän elämän lähtökohtia ja yleisinhimillisiä arvoja: totuus, hyvyys, kauneus ja oikeudenmukaisuus. Perehdytään teon eettisen arvioinnin näkökulmiin, kuten teon tahallisuuteen, tekijän tarkoitukseen ja teon seurauksiin. Sovelletaan eettistä lähestymistapaa ja käsitteistöä nuorten arjessa esiintyviin tilanteisiin. Perehdytään sosiaalisessa mediassa ja muissa tiedotusvälineissä esiintyviin ajankohtaisiin kysymyksiin eettisestä näkökulmasta. Tarkastellaan kulttuurista moninaisuutta rikkautena, oikeutena ja eettisenä kysymyksenä.

**S3 Ihmisoikeudet ja kestävä tulevaisuus:** Perehdytään ihmisarvoon, ihmisoikeuksiin ja ihmisten väliseen yhdenvertaisuuteen. Tutustutaan ihmisoikeuksien kehitykseen ja ihmisoikeusloukkauksiin, kuten holokaustiin. Tutustutaan erilaisiin käsityksiin ihmisen ja luonnon suhteesta, esim. humanistiseen, utilistiseen, mystiseen ja luontokeskeiseen. Perehdytään luonnon ja yhteiskunnan kestävän tulevaisuuden mahdollisuuksiin sekä ympäristöetiikkaan liittyviin kysymyksiin kuten eläinten oikeuksiin. Pohditaan, miten voidaan toimia vastuullisesti kestävän tulevaisuuden hyväksi.” (OPS 2014, 411–413.)

ELÄMÄNKATSOMUSTIETO 7.-9.lk

**Elämänkatsomustiedon tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |
| --- | --- | --- | --- |
| **Opetuksen tavoitteet** | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **T1** ohjata oppilasta tunnistamaan, ymmärtämään ja käyttämään katsomuksellisia käsitteitä | S1* Perehdytään eri maailmankatsomusten käsityksiin.
* Tunnistetaan eri maailmankatsomukset ja tutustutaan sekulaariseen humanismiin.
* Havaitaan katsomuksiin liittyvää monimuotoisuutta.
 | * Teistiset ja ateistiset katsomukset eri aikakausien filosofiset suuntaukset.
* humanismin peruskäsitteet
* Sekularismi
* Kristinusko ja islam katsomuksina
 | Ajattelu ja oppimaan oppiminen (L1)* Oivaltaminen, keskustelut, yhdessä pohtiminen, erilaisten näkökulmien huomioonottaminen, oman argumentaation perusteleminen oikeilla käsitteillä

Kulttuurinen osaaminen, vuorovaikutus ja ilmaisu (L2)* Oman katsomuksen keskeisten käsitteiden ymmärtäminen
* Katsomusten vaikutus arkeen ja yhteisöön

Monilukutaito (L4)* Analyyttinen ja kriittinen lukutaito
* Monipuolisten lähteiden käyttö
 |
| **T2** rakentaa oppilaan kulttuurista yleissivistystä ohjaamalla oppilasta tutustumaan erilaisiin kulttuureihin ja katsomuksiin ja perehtymään Unescon maailmanperintöohjelmaan | S1 * Perehdytään eri kulttuurien perinteisiin, tapoihin sekä uskomuksiin.
* Tutustutaan Unescon maailmanperintöohjelmaan sekä maailman kulttuuri- ja luonnonperintöön.
 | * Eri katsomusten arjen juhlat, tavat, katsomuksen vaikutus pukeutumiseen, ruokaperinne
* Unescon maailmanperintökohde ja sen esittely
* Suomen luonnonperintökohteet ja niihin tutustuminen
 | Kulttuurinen osaaminen, vuorovaikutus ja ilmaisu (L2)* Oman katsomuksen ja taustan vaikutus arkielämässä
* Maailmankuvan avartaminen, oman ja muiden kulttuuriperinnön arvostaminen
* Erilaisten katsomusten kunnioittaminen
* kulttuurikohteiden monimuotoisuuden huomioiminen

Osallistuminen, vaikuttaminen ja kestävän tulevaisuuden rakentaminen (L7)* Erilaisten toimintatapojen pohtiminen rakentavasti
* Luonnonsuojelun merkityksen oivaltaminen
 |
| **T3** ohjata oppilasta tuntemaan erilaisia uskonnottomia ja uskonnollisia katsomuksia, niiden keskinäistä vuorovaikutusta sekä tiedon ja tutkimuksen roolia katsomusten arvioinnissa | S1 * Pohditaan katsomusten ja eettisen valinnan eri näkökulmia.
* Perehdytään eri katsomuksia yhdistäviin ja erottaviin opetuksiin sekä käsitteisiin.
* Tutustutaan uskonnottomien vaikutukseen kulttuuriin.
 | * Elämänkatsomustiedon keskeiset käsitteet
* Etiikan keskeiset käsitteet
* Arjen vuorovaikutustilanteet (esim. ystävyys, koulun ja työelämän säännöt)
* Tieteellisen tutkimuksen perusteet
 | * Ajattelu ja oppimaan oppiminen (L1)
* Ymmärretään tiedon ja eettisen ajattelun maailmaa
* Nähdään uskonnottomuuden vaikutuksia lähiympäristössä ja globaalisti

Kulttuurinen osaaminen, vuorovaikutus ja ilmaisu (L2)* Vahvistetaan omaa kykyä toimia arjen tilanteissa
* Vahvistetaan omaa arviointikykyä monimuotoisessa maailmassa
* Yhteiskunnallisen keskustelun seuraaminen

Tieto- ja viestintäteknologinen osaaminen (L5)* Tekstien ja kuvien tutkiminen, tulkitseminen
* Tiedonhankinta ja tvt-taitojen vahvistaminen
* Lähdekritiikki
 |
| **T4** ohjata oppilasta tutkimaan uskonnollisen ajattelun ja uskontokritiikin perusteita | S1 * Tutustutaan uskontokritiikin historiaan ja uskonnollisen ajattelun kehittymiseen.

S3* Perehdytään eri katsomusten käsitykseen ihmisten välisestä kanssakäymisestä ja ihmisoikeuksista.
 | * Eri aikakausien käsitykset ihmisarvosta
* Valitaan yksi katsomus, jonka uskonnollisen ajattelun historiallisiin muutoksiin perehdytään
* Tutustutaan ihmisoikeuksien kehitykseen maailmassa
 | Ajattelu ja oppimaan oppiminen (L1)* Ymmärretään eri aikakausien mukanaan tuomat uudet ajatukset
* Vahvistetaan kriittistä tulkintaa ja kykyä arvioida tietolähteitä
* Oman sisäisen tiedon pohtiminen
* Keskustelutaitojen vahvistaminen

Itsestä huolehtiminen ja arjen taidot (L3)* Arkihavaintojen laajentaminen yleisemmän tiedon tasolle
* Ihmisarvon korostaminen
* Kestävän tulevaisuuden rakentaminen
 |
| **T5** ohjata oppilasta tuntemaan katsomusvapaus ihmisoikeutena sekä katsomusvapauden turvaamisen kansallisia ja kansainvälisiä keinoja | S1 * Rakennetaan elämänkatsomusta ja identiteettiä.
* Vahvistetaan tietämystä yhdenvertaisena kansalaisena toimimista.

S3 * Perehdytään ihmisoikeuksiin ja ihmisoikeusloukkauksiin.
 | * Yksilö yhteiskunnassa
* Oikeudenmukainen yhteiskunta
* Viestinnän etiikka
* Rasismi
* Ajankohtaiset aiheet mediassa
 | Kulttuurinen osaaminen, vuorovaikutus ja ilmaisu (L2)* Maailmankuvan avartaminen, eri katsomusten arvostaminen
* Globaalin maailman monimuotoisuuden ymmärtäminen
* Ihmisoikeuksien kunnioitus

Itsestä huolehtiminen ja arjen taidot (L3)* Omien oikeuksien ja ihmisarvon tunteminen
* Suvaitsevaisuus

Työelämätaidot ja yrittäjyys (L6)* Käytöstapojen ja yhteistyötaitojen
* merkityksen huomaaminen
* Omien ihmisoikeuksien tiedostaminen
* Vahvistetaan kykyä toimia globaalissa työelämässä

Osallistuminen, vaikuttaminen ja kestävän tulevaisuuden rakentaminen (L7)* Pohditaan omien valintojen ja toiminnan seurauksia oman ja lähiympäristön kannalta
 |
| **T6** ohjata oppilasta hahmottamaan erilaisia katsomuksellisia ratkaisuja sekä niiden taustalla olevia yksilöllisiä- ja yhteisöllisiä perusteita | S1 * Perehdytään oman ja yhteisön arkitilanteiden katsomuksellisiin eroihin.

S2 * Pohditaan arvoja.
* Perehdytään teon eettisen arvioinnin näkökulmiin.

S3 * Perehdytään vastuulliseen toimintaan yhteisön ja yksilön kautta.
* Ymmärretään oman elämän, ihmisarvon ja arjen valintojen merkitys.
 | * Läheiset ihmissuhteet
* Perhesuhteet
* Koulu ja koulukaverit
* Oikeudenmukainen yhteiskunta
* Lääketieteen etiikka
* Eläintenoikeudet
* Viestinnän etiikka
* Maailman ympäristökysymykset
 | Ajattelu ja oppimaan oppiminen (L1)* Havaitaan omien ja muiden eettisten valintojen vaikutus arjessa ja läheisissä ihmissuhteissa
* Pohditaan valintojen vaikutusta yksilön, yhteisön ja yhteiskunnan kannalta
* Vahvistetaan kykyä toimia vastuullisena kansalaisena

Kulttuurinen osaaminen, vuorovaikutus ja ilmaisu (L2)* Lisätään kykyä toimia globaalissa maailmassa
* Ymmärretään erilaisia ratkaisuja ja yhteiskunnallisia eettisiä sääntöjä

Monilukutaito (L4)* Eri lähdeaineiden käyttö
* Medialukutaito
* Kriittinen lukutaito
 |
| **T7** kannustaa oppilasta maailman moninaisuuden ja kaikkien yhdenvertaisen kohtelun hyväksymiseen ja ymmärtämiseen | S1 * Ymmärretään globaalimaailma haastavan perinteisen kulttuurin.
* Perehdytään kulttuurin ilmenemiseen mediassa ja taiteessa.

S2 * Perehdytään sosiaalisen median merkitykseen.
* Ymmärretään kulttuurinen moninaisuus rikkautena.

S3 * Toimitaan vastuullisesti kestävän tulevaisuuden puolesta.
 | * Väestönkasvu ja sen mukanaan tuomat haasteet
* Globaalin maailman ristiriidat ja niiden ratkaiseminen
* Rikkaat ja köyhät
* Teknologian kehitys ja sen mukanaan tuomat haasteet
* (tekoäly, robotit)
* Rasismi ja sen ilmentymät
* Nuorisokulttuuriin tutustuminen
* Sosiaalisen median vaikutus nuoren arkeen
 | Kulttuurinen osaaminen, vuorovaikutus ja ilmaisu (L2)* Suvaitsevaisuus
* Yksilön vaikutuksen hahmottaminen monikulttuurisessa yhteisössä ja globaalissa maailmassa
* Viestintätaitojen vahvistaminen sosiaalisessa mediassa
* Vahvistetaan kykyä toimia globaalissa maailmassa

Itsestä huolehtiminen ja arjen taidot (L3)* Tuetaan oppilaan oman ajattelutaidon kehittymistä
* Vahvistetaan kykyä toimia monikulttuurisessa maailmassa

Osallistuminen, vaikuttaminen ja kestävän tulevaisuuden rakentaminen (L7)* Vahvistetaan omien valintojen pohdintaa
* Omien näkemysten ilmaiseminen rakentavasti ja toiset huomioon ottaen
 |
| **T8** ohjata oppilasta huomaamaan eettisiä ulottuvuuksia elämästään ja ympäristöstään sekä kehittämään eettistä ajatteluaan | S2 * Pohditaan ihmisyyteen kuuluvia elämänkysymyksiä ja ajankohtaisia eettisiä kysymyksiä.

S3 * Ymmärretään ihmisen ja luonnon välinen suhde.
* Pohditaan vastuullista toimintaa kestävän tulevaisuuden hyväksi.
 | * Valintojen vapaus
* Ihmisoikeudet
* Elämänkaaren etiikka
* Eläintenoikeudet
* Ympäristökysymykset
* Vastuullinen kuluttaminen
* Kestävä kehitys
* Teknologian kehitys
* Ajankohtaiset teemat esim. sosiaalisessa mediassa
 | Tieto- ja viestintäteknologinen osaaminen (L5)* Vahvistetaan tvt -taitoja
* Eri tietolähteiden sisällön kriittinen tarkastelu
* Tiedonhankinta taitojen vahvistaminen

Osallistuminen, vaikuttaminen ja kestävän tulevaisuuden rakentaminen (L7)* Keskustelutaitojen kehittäminen ja oman mielipiteen esittäminen
* Ratkaisukeskeisyys
* Neuvottelu-, sovittelu- ja ristiriitojen käsittelytaitojen vahvistaminen
 |
| **T9** innostaa oppilasta pohtimaan omien valintojensa vaikutusta kestävään tulevaisuuteen paikallisesti ja globaalisti | S1 * Pohditaan omien valintojen vaikutusta yhteiskunnassa.

S2 * Pohditaan eettisten kysymysten yhteyttä hyvinvointiin ja kestävään tulevaisuuteen.

S3 * Pohditaan toimintaa kestävän tulevaisuuden hyväksi.
 | * Hyvinvointi ja vastuu omasta toiminnasta
* Kestävä elämäntapa, vastuu toisista sekä luonnosta
* Yhteiskunnan pelisääntöjen noudattaminen (esim. oikea ja väärä)
* Vastuullinen kuluttaminen globaalissa maailmassa (esim. reilu kauppa)
* Vastuullinen toiminta sosiaalisessa mediassa
 | Tieto- ja viestintäteknologinen osaaminen (L5)* Tvt-taitojen kehittäminen
* Vastuullinen nettikäyttäytyminen, kiusaamisen vastustaminen sosiaalisessa mediassa

Työelämätaidot ja yrittäjyys (L6)* Omien kokemusten kautta oppiminen
* Vahvistetaan kykyä toimia globaalissa maailmassa ja monimuotoisessa työelämässä
* Vahvistetaan kykyä toimia globaalissa taloudessa vastuullisesti

Osallistuminen, vaikuttaminen ja kestävän tulevaisuuden rakentaminen (L7)* Oman kokemusmaailman vahvistaminen
* Vahvistetaan kykyä vaikuttaa kestävään tulevaisuuteen sosiaalisessa mediassa, lähiympäristössä sekä koulussa
* Oppilaskuntatyöskentely
 |
| **T10** ohjata oppilas tuntemaan ihmisarvon, ihmisoikeuksien ja ihmisten yhdenvertaisuuden merkitys ja eettinen perusta | S2 * Pohditaan hyvän elämän arvoja sekä yleisinhimillisiä arvoja.

S3 * Perehdytään ihmisarvoon sekä yhdenvertaisuuteen yhteisössä.
 | * Arvot (esim. oikeudenmukaisuus, totuus, tasa-arvo)
* Ihmisoikeuksien synty, kehitys ja tulevaisuus
* Pohditaan tulevaisuuden tekoälyn ja robottien tuomia haasteita ihmisoikeuksien kannalta
 | Ajattelu ja oppimaan oppiminen (L1)* Eettisen ajattelun kehittyminen, pohdintaa arvoista, hyvästä elämästä sekä hyveistä
* Vahvistetaan kykyä toimia ihmisarvoa kunnioittaen

Osallistuminen, vaikuttaminen ja kestävän tulevaisuuden rakentaminen (L7)* Vahvistetaan ihmisarvoa kunnioittavaa käytöstä
* Mahdollisesti koulun tuki- ja kummioppilastoiminta
* Vahvistetaan kykyä ratkaista ristiriitatilanteita yhdenvertaisuutta korostaen
 |

Elämänkatsomustietoa opetetaan usealle vuosiluokalle yhtäaikaisesti. Tavoitteet ja sisällöt valitaan lukuvuosittain. Opetusta eriytetään vuosiluokkakohtaisesti.

**Elämänkatsomustiedon oppimisympäristöihin ja työtapoihin liittyvät tavoitteet vuosiluokalla 7-9**

”Työtapojen valinnassa on oppiaineen tavoitteiden kannalta keskeistä taata turvallinen ja avoin oppimis- ja keskusteluympäristö, jossa oppilas kokee tulevansa kuulluksi ja arvostetuksi. Erityisesti kunkin uuden ryhmän aloittaessa ryhmäytyminen on olennainen osa oppimisympäristön rakentumista. Työskentelyssä tuetaan oppimisen itsesäätelytaitojen kehittymistä. Oppilaat elävät globalisoituvassa mediamaailmassa, jota erilaiset digitaaliset sovellukset muokkaavat. Siksi elämänkatsomustiedon oppimisympäristössä on olennaista, että välitön henkilökohtainen yhteisöllinen kanssakäyminen voi yhdistyä erilaisten medioiden ja digitaalisen vuorovaikutuksen pedagogisesti monipuoliseen hyödyntämiseen.” (OPS 2014, 413.)

**Ohjaus, eriyttäminen ja tuki elämänkatsomustiedossa vuosiluokilla 7-9**

”Oppiaineen tavoitteiden kannalta keskeistä ohjauksen ja tuen järjestämisessä on vahvistaa oppilaan osallisuuden ja minäpystyvyyden kokemusta. Elämänkatsomustieto oppiaineena tukee oppilaan hyvinvointia, kehitystä ja oppimista tarjoamalla mahdollisuuksia ja käsitteellisiä välineitä tutkia, jäsentää ja rakentaa omaa katsomuksellista identiteettiä yhdessä muiden kanssa. Ohjausta ja tukea tarvitaan oppiaineen käsitteellisen sisällön hahmottamiseen erityisesti eettisissä kysymyksissä sekä vuorovaikutus- ja ajattelutaitojen kehittymiseen. Oppilaiden yksilöllisen tuen tarpeet sekä mahdollisuus syventymiseen ja yksilölliseen etenemiseen otetaan huomioon työtapojen ja sisältöjen valinnassa.” (OPS 2014, 413.)

**Oppilaan oppimisen arviointi elämänkatsomustiedossa vuosiluokilla 7-9**

”Elämänkatsomustiedon arviointi perustuu työskentelyn havainnointiin ja keskusteluihin ja argumentaatioon sekä oppilaiden monimuotoisten tuotosten tarkasteluun. Tuotosten sisällön lisäksi arvioidaan opiskeluprosessia ja työn eri vaiheita kuten kysymysten muodostamista, perusteluiden rakentamista, aiheen rajaamista, tiedonhakua, näkökulmien perustelemista, käsitteiden käyttöä, ilmaisun selkeyttä ja työn loppuun saattamista. Oppilaiden itsearviointia ja vertaispalautetta käytetään arvioinnin tukena.

Päättöarviointi sijoittuu siihen lukuvuoteen, jona oppiaineen opiskelu päättyy kaikille yhteisenä oppiaineena. Päättöarvioinnilla määritellään, miten oppilas on opiskelun päättyessä saavuttanut elämänkatsomustiedon oppimäärän tavoitteet. Päättöarvosana muodostetaan suhteuttamalla oppilaan osaamisen taso elämänkatsomustiedon valtakunnallisiin päättöarvioinnin kriteereihin. Osaaminen oppiaineessa kehittyy kumulatiivisesti oppilaiden ajattelun taitojen syventyessä. Päättöarvosanan muodostamisessa otetaan huomioon kaikki valtakunnalliset päättöarvioinnin kriteerit riippumatta siitä, mille vuosiluokalle vastaava tavoite on asetettu paikallisessa opetussuunnitelmassa. Oppilas saa arvosanan kahdeksan (8), mikäli hän osoittaa keskimäärin kriteerien määrittämää osaamista. Arvosanan kahdeksan tason ylittäminen joidenkin tavoitteiden osalta voi kompensoida tasoa heikomman suoriutumisen joidenkin muiden tavoitteiden osalta.” (OPS 2014, 413.)

|  |  |  |
| --- | --- | --- |
| **Tavoitteet** | **Arvioinnin kohteet** | **Arvosanan kahdeksan (8)/ hyvä osaaminen** |
| **T1** ohjata oppilasta tunnistamaan, ymmärtämään ja käyttämään katsomuksellisia käsitteitä  | * Käsitteiden hallinta ja soveltaminen
 | * Oppilas osaa käyttää katsomuksellisia käsitteitä ja tunnistaa niiden välisiä suhteita.
 |
| **T2** rakentaa oppilaan kulttuurista yleissivistystä ohjaamalla oppilasta tutustumaan erilaisiin kulttuureihin ja katsomuksiin ja perehtymään Unescon maailmanperintöohjelmaan  | * Kulttuurien ja katsomusten tunteminen
 | * Oppilas osaa hankkia tietoa erilaisista kulttuureista ja katsomuksista.
* Oppilas osaa kertoa Unescon maailmanperintöohjelman lähtökohdista ja nimetä joitain maailmanperintökohteita.
 |
| **T3** ohjata oppilasta tuntemaan erilaisia uskonnottomia ja uskonnollisia katsomuksia, niiden keskinäistä vuorovaikutusta sekä tiedon ja tutkimuksen roolia katsomusten arvioinnissa  | * Erilaisten katsomusten tunteminen ja vertailu
 | * Oppilas osaa nimetä keskeisten maailmankatsomusten ja kulttuurien tärkeimpiä piirteitä ja kehityskulkuja, erityisesti seemiläisen monoteismin ja sekulaarin humanismin historiallisia, kulttuurisia ja yhteiskunnallisia vaiheita.
* Oppilas osaa kertoa, miten katsomuksia voi tarkastella tutkivasti ja tieteellisesti.
 |
| **T4** ohjata oppilasta tutkimaan uskonnollisen ajattelun ja uskontokritiikin perusteita | * Uskonnollisen ajattelun ja uskontokritiikin tunteminen
 | * Oppilas osaa selittää uskonnollisen ajattelun luonnetta ja antaa esimerkkejä uskontokritiikin pääpiirteistä.
 |
| **T5** ohjata oppilasta tuntemaan katsomusvapaus ihmisoikeutena sekä katsomusvapauden turvaamisen kansallisia ja kansainvälisiä keinoja  | * Katsomusvapauden merkityksen hahmottaminen
 | * Oppilas osaa antaa esimerkkejä katsomusvapaudesta ihmisoikeutena ja joistakin katsomusvapauden turvaamisen mekanismeista sekä niiden puutteista erilaisissa tilanteissa.
 |
| **T6** ohjata oppilasta hahmottamaan erilaisia katsomuksellisia ratkaisuja sekä niiden taustalla olevia yksilöllisiä- ja yhteisöllisiä perusteita  | * Katsomuksellisten valintojen perusteiden tarkastelu
 | * Oppilas osaa kuvata erilaisten ihmisten katsomuksellisten valintojen taustalla olevia yksilöllisiä ja yhteisöllisiä perusteita.
 |
| **T7** kannustaa oppilasta maailman moninaisuuden ja kaikkien yhdenvertaisen kohtelun hyväksymiseen ja ymmärtämiseen  | * Monikulttuurisuuden ja yhdenvertaisuuden hahmottaminen
 | * Oppilas osaa kuvata monimuotoisuutta ja antaa esimerkkejä ihmisten yhdenvertaisesta kohtelusta.
 |
| **T8** ohjata oppilasta huomaamaan eettisiä ulottuvuuksia elämästään ja ympäristöstään sekä kehittämään eettistä ajatteluaan  | * Eettisen ajattelun taidot
 | * Oppilas osaa käyttää eettistä käsitteistöä sekä tulkita ja soveltaa sitä.
 |
| **T9** innostaa oppilasta pohtimaan omien valintojensa vaikutusta kestävään tulevaisuuteen paikallisesti ja globaalisti | * Kestävän elämäntavan periaatteiden tunteminen
 | * Oppilas osaa nimetä keskeisiä luonnon ja yhteiskunnan kestävään tulevaisuuteen liittyviä piirteitä ja tarkastella kestävän elämäntavan merkitystä tulevaisuudelle.
* Oppilas tuntee keinoja vaikuttaa paikallisesti ja globaalisti.
 |
| **T10** ohjata oppilas tuntemaan ihmisarvon, ihmisoikeuksien ja ihmisten yhdenvertaisuuden merkitys ja eettinen perusta | * Eettisen ajattelun taidot
 | * Oppilas osaa nimetä tärkeimmät ihmisoikeuksiin ja yhdenvertaisuuteen liittyvät käsitteet ja perustella ihmisoikeuksien merkitystä.
 |